ОБЩИНСКА ИЗБИРАТЕЛНА КОМИСИЯ – ЕЛЕНА 0413

# **ПРОТОКОЛ**

# **№ 38**

**гр. Елена /5.11.2023г..**

Днес, 5.11.2023г., в 23,00 ч. в зала № 117, в сградата на Община Елена, ул. “Иларион Макариополски” № 24, се проведе заседание на ОИК – Елена.

ПРИСЪСТВАТ

1. Анета Красимирова Николова
2. Костадин Петров Господинов
3. Стефка Петкова Русева
4. Иванка Йорданова Сиракова
5. Мирослава Димова Капинчева
6. Боряна Цветанова Атанасова - Минчева
7. Стефан Пенчев Николов
8. Даниела Страхилова Лаловска
9. Христо Петров Христов
10. Емине Мехмедова Мурадова – Хасанова ,

След откриване на заседанието Председателят Анета Николова, обяви, че има необходимия кворум, съгласно чл. 85, ал. 2 и ал. 3 от ИК, заседанието е редовно и може да взема решения. За делово протичане на заседанието предложи следният

**ДНЕВЕН РЕД:**

1. Разглеждане на постъпили жалби и сигнали до ОИК-Елена и решенията по тях
2. Обявяване края на изборния ден.
3. Приемане на Решение за приключване на изборния ден
4. РАЗНИ.

**По т. 1 Докладва Председателят на ОИК – Анета Николова**

Постъпил е **СИГНАЛ** от Здравка Димитрова Георгиева от гр. Елена, упълномощен представител на **ПП ГЕРБ с вход. №230/5.11.2023г./13,30 часа** в общия регистър на ОИК. В Сигнала се излага, че и извършено нарушение по чл. 182, ал. 4 на Изборния кодекс. В Сигнала се твърди, че в деня за размисъл на 04.11.2023г.около 19,00 часа в соц. Мрежа „Фейсбук“, в профила на кандидата за кмет на Община Елена – Петър Христов Димитров, издигнат от МК „Български възход“ е публикувал материал, съдържащ призив за гласуване по определен начин, с което е осъществен фактически състав на действието “предизборна агитация“, което е недопустимо 24 часа преди изборния ден.

Приблизително, час по-късно, материалът е имал над 170 харесвания, 23 коментара и 14 споделяния, с което се счита, че публикувания материал е достигнал до широка аудитория и е осъществена предизборна агитация.

Към сигнала е приложен снимков материал.

Сигнала е с **вход.№17/5.11.2023г./13,30 часа** в Публичния регистър на жалбите и сигналите подадени до ОИК.

ОИК Елена, след като се запозна със сигнала установи, че същият касае публикация, разпространявана чрез социалната мрежа Фейсбук.

Съгласно **Раздел I, т. 8 от Решение № 2469-МИ/19.09.2023** г. **на ЦИК,** „*Не са медийни услуги, социалните мрежи (Фейсбук, Туитър и други подобни) и личните блогове“*

С оглед изложеното ОИК – Елена намира, че не е налице нарушение на ИК.

Предвид горно ОИК – Елена счита, че Сигнала е неоснователен и в тая връзка след гласуване както следва:

1. Анета Красимирова Николова за
2. Костадин Петров Господинов за
3. Стефка Петкова Русева за
4. Иванка Йорданова Сиракова за
5. Мирослава Димова Капинчева за
6. Боряна Цветанова Атанасова - Минчева за
7. Стефан Пенчев Николов за
8. Даниела Страхилова Лаловска за
9. Христо Петров Христов за
10. Емине Мехмедова Мурадова – Хасанова за

с 10 гл. **„ЗА“** бе прието

**РЕШЕНИЕ № 123**

На основание чл.87, ал. 1, т. 22 от ИК, ОИК – Елена Реши:

**ОСТАВЯ БЕЗ УВАЖЕНИЕ** сигнал с вх. № 230/05.11.2023г., 13.30 часа, в регистъра на ОИК – Елена и вх. № 17/05.11.2023г. в публичен регистър на жалбите и сигналите подадени до ОИК Елена подадени до ОИК, като неоснователен.

Решението подлежи на обжалване в тридневен срок от обявяването му по реда на чл. 88 от ИК.

**По т. 2** **Докладва Председателят Анета Николова докладва**: След като констатира, че в 20.00 часа във всички СИК/ПСИК на територията на Община Елена няма гласоподаватели, на основание чл. 87, ал. 1, т. 25 от ИК, Общинска избирателна комисия в Община Елена, област Велико Търново взе **РЕШЕНИЕ № 124**

**ОБЯВЯВА КРАЙ** в **20:00 часа** на изборния ден **05.11.2023г**., при условията на **чл.220, ал.1 от ИК** на територията на община Елена и **ОБЯВЯВА НАЧАЛО НА ОТЧИТАНЕ НА ИЗБОРНИТЕ РЕЗУЛТАТИ.**

Решението подлежи на оспорване в тридневен срок от обявяването му пред ЦИК по реда на чл. 88 от ИК.

 **ПРЕДСЕДАТЕЛ**:

 */Анета Николова/*

**СЕКРЕТАР:**

*/Иванка Сиракова/*